फर्जी टीसी दी, निजी स्कूल निदेशक गिरफ्तार
पुलिसने फर्जी टीसी के मामले में गांव में संचालित सनराईज चिल्ड्रन शिक्षण संस्थान सांडवा के निदेशक को शनिवार को गिरफ्तार कर लिया गया। बाद में कोर्ट के आदेश पर जेल भेजा।
पुलिस के अनुसार दो दिसंबर, 2016 को जगदीशप्रसाद जाट निवासी उडवाला ने इस्तगासे के जरिए रिपोर्ट दी थी कि उसकी बेटी को कक्षा 11 में सनराईज चिल्ड्रन शिक्षण संस्था, सांडवा में प्रवेश दिलवाया था। 11वीं पास करने के बाद वह अपनी पुत्री को दूसरी स्कूल में प्रवेश दिलवाने गया, तो पता चला की सनराईज चिल्ड्रन शिक्षण संस्थान द्वारा दी गई टीसी फर्जी है। पुलिस ने मामला दर्ज कर जांच की, तो उक्त टीसी फर्जी पाई गई। पुलिस ने उक्त मामले में संस्थान के निदेशक महावीरसिंह राजपूत निवासी भोमपुरा को गिरफ्तार कर सुजानगढ़ के कोर्ट में पेश किया, जहां से उसे जेल भेजने के आदेश दिए गए।
फर्जीवीजा टिकट देकर 13 लाख रुपए हड़पने का मामला दर्ज
सुजानगढ़|पुलिसथाने में फर्जी वीजा टिकट देकर 13 लाख रुपए हड़पने को लेकर दो जनों के खिलाफ दो अलग-अलग मामले दर्ज हुए। वार्ड 30 निवासी उमरदराज प्रगति नगर के किरणकुमार जाट ने रिपोर्ट दी कि मो. अयूब मोइनुद्दीन निवासी वार्ड 30, सुजानगढ़ और मो. साईद निवासी कोलकाता ने जापान भेजने के नाम पर उनसे छह लाख 50 हजार-छह लाख 50 हजार रुपए लिए थे। 18 जून, 2016 को उन्हें दिल्ली एयरपोर्ट पर फर्जी टिकट वीजा सहित पकड़ लिया गया। इसके बाद वहां से आने पर उन्होंने उक्त लोगों से रुपए वापस मांगे, तो मारपीट की और रुपए नहीं दिए।
महावीरसिंह।
bho_Deva hin_Deva hin_Deva hin_Deva hin_Deva mai_Deva